แม่ พร้อมเปิดใจออกTV ครอบครัวทุกข์ ตั้งแต่มาร์เคิลหมั้นเจ้าชายแฮร์รี่
แม่เมแกน มาร์เคิล พร้อมเปิดใจสัมภาษณ์รายการทีวีโอปราห์ วินฟรีย์ เผยความทุกข์ใจที่ครอบครัวได้รับ โดนเหยียดหยามเรื่องเชื้อชาติอย่างหนัก นับตั้งแต่มาร์เคิลหมั้นกับเจ้าชายแฮร์รี่ ขณะที่การให้สัมภาษณ์ในครั้งนี้จะทำได้หรือไม่ ต้องรอ ไฟเขียว จากวังอังกฤษก่อน,เมื่อ 6 พ.ค. 61 เว็บไซต์,มิร์เรอร์,รายงาน นางโดเรีย แร็กแลนด์ หญิงอเมริกันเชื้อสายแอฟริกัน ผู้เป็นมารดาของ นางสาว,เมแกน มาร์เคิล, พระคู่หมั้นในเจ้าชายแฮร์รี่ อังกฤษ พร้อมแล้วที่จะบอกให้โลกได้รู้ถึงเรื่องทุกข์ใจที่ครอบครัวได้รับจากการถูกเหยีดหยาม จงเกลียดจงชังด้านเชื้อชาติอย่างหนัก นับตั้งแต่,เจ้าชายแฮร์รี่,ได้ทรงหมั้นหมายกับนางสาวมาร์เคิล และเตรียมจะเข้าพิธีเสกสมรสในวันที่ 19 พ.ค.ที่จะถึง โดยคาดว่านางแร็กแลนด์จะเปิดเผยเรื่องนี้ในการให้สัมภาษณ์รายการทีวีของโอปราห์ วินฟรีย์ พิธีกรชื่อดังในรายการทีวีทอล์กโชว์ของสหรัฐฯ ซึ่งนางแร็กแลนด์ไม่เคยให้สัมภาษณ์นักข่าวที่ใดมาก่อน,ข่าวแจ้งว่า นางแร็กแลนด์ ได้พบกับ โอปราห์ วินฟรีย์ ที่ฟาร์มของพิธีกรคนดังในรัฐแคลิฟอร์เนีย เมื่อสัปดาห์ก่อน ซึ่งทั้งสองได้พูดคุยกันนานถึง 6 ชั่วโมง จนคิดว่าควรออกรายการให้สัมภาษณ์ทางทีวี หากได้ ไฟเขียว จากสำนักพระราชวังบังกิงแฮม ของอังกฤษ รวมทั้งเจ้าชายแฮร์รี่ และมาร์เคิล,มิร์เรอร์ เผยว่า ข่าวดังกล่าวมีขึ้นเพียง 2 สัปดาห์ก่อนถึงวันเสกสมรสของเจ้าชายแฮร์รี่ พระชนม์มายุ 33 ปี กับนางสาวมาร์เคิล วัย 36 ปี ที่โบสถ์เซนต์ จอร์จ ในปราสาทวินด์เซอร์ ขณะที่ นายโทมัส มาร์เคิล บิดาของมาร์เคิล อายุ 73 ปี และนางแร็กแลนด์ อายุ 61 ปี เป็นชาวอเมริกันเชื้อสายแอฟริกัน จะเดินทางมาจากสหรัฐฯ ใน 1 สัปดาห์ก่อนถึงวันเสกสมรสของเจ้าชายแฮร์รี่กับมาร์เคิล,ก่อนหน้านี้ นางสาวมาร์เคิล ได้เคยพูดถึงความรู้สึกเจ็บปวดจากการถูกรังเกียจด้านผิวสี และเมื่อ พ.ย.ปีก่อน มาร์เคิลเคยกล่าวว่า หมดกำลังใจที่ถูกมองในแง่ลบเกี่ยวกับเชื้อชาติสีผิวในช่วงแรกๆ หลังคบหากับเจ้าชายแฮร์รี่ จากนั้นเดือน ก.พ.ที่ผ่านมา ยังมีจดหมายลึกลับถูกส่งมาถึงเจ้าชายแฮร์รี่และมาร์เคิล ที่วังในลอนดอน ข้างในมีห่อบรรจุผงแป้งสีขาว ซึ่งทางตำรวจนครบาลลอนดอน ชี้ว่าเป็นเหตุจากความเกลียดชังด้านเชื้อชาติ และขณะนี้ทีมตำรวจปราบปรามการก่อการร้ายกำลังดำเนินการสืบสวนอยู่
แม่เมแกน มาร์เคิล พร้อมเปิดใจให้สัมภาษณ์รายการทีวีโอปราห์ วินฟรีย์ เผยความทุกข์ใจที่ครอบครัวได้รับ จากการโดนเหยียดหยามเรื่องเชื้อชาติอย่างหนัก นับตั้งแต่มาร์เคิลหมั้นกับเจ้าชายแฮร์รี่ 
เจ้าชายแฮร์รี่,เมแกน มาร์เคิล,โดเรีย แร็กแลนด์,เจ้าชายแฮร์รี่ เสกสมรส,ความเกลียดชังด้านเชื้อชาติ